มีอาการเหมือนใจเต้นรัวๆแปลกๆแต่เป็นที่ด้านขวาค่ะ เต้นรัวๆแถวๆใต้กระดูกไหปลาร้าขวาส่วนใหญ่จะเป็นตอนหายใจออกยาวๆค่ะ หรือบางครั้งก็เป็นแถวๆกลางหน้าอกแต่เบี่ยงๆขวา(ไม่บ่อย) ไม่ได้เป็นตลอดเวลา อาการแบบนี้จะเป็นโรคเกี่ยวกับหัวใจได้ไหมคะ แล้วถ้าไม่เคยหน้ามืดเป็นลมหรือมือเท้าชาจะเป็นโรคหัวใจได้ไหมคะ ขอบค่ะ
สวัสดีค่ะ อาการรู้สึกเหมือนใจเต้นเร็วนั้น อาจจะมีสาเหตุได้หลายอย่างค่ะเช่นโรคความผิดปกติของหัวใจเช่นหัวใจเต้นผิดจังหวะ หัวใจขาดเลือด การติดเชื้อในร่างกายเช่นในภวะมีไข้ ปอดติดเชื้อ โรคไทรอยด์ทำงานมากผิดปกติ หรืออาจจะเกี่ยวกับความตื่นเต้นหรือวิตกกังวลได้ซึ่งหากมีอาการใจสั่นบ่อยๆ ควรไปพบแพทย์ที่รพ. เพื่อตรวจวัดว่าหัวใจเต้นเร็วผิดปกติหรือไม่ ถ้าใช่ ก็อาจจะต้องตรวจคลื่นไฟฟ้าหวใจหาสาเหตุเพิ่มเติมต่อไปเบื้องต้นควรงดการทำงานหนัก พักผ่อนให้เพียงพอ ไม่รับประทานยาทุกชนิดที่ไม่จำเป็น และหากมีอาการเจ็บหน้าอก มือเท้าชา เป็นลม หอบเหนื่อย ควรรีบไปพบแพทย์